જૈન ધર્મના ધુરંધર યુગદ્રષ્ટા, “સિદ્ધહેમ” નાં પ્રણેતા શ્રી હેમચંદ્રાચાર્ય મહારાજની જન્મભુમીરૂપે ધંધુકા સદાય જૈન ધર્મના પવિત્ર સ્થાન તરીકે અંકિત થયેલું છે. ધંધુકા તાલુકાનું બરવાળા ગામ એટલે ખમીરવંતા, બહાદુર અને વહીવટદાર એવા વણીકપુત્ર વીર ઘેલશાની કર્મભુમી. વીર ઘેલશા એટલે બહાદુરી અને આદર્શ રાજવીનો ઇતિહાસ ! “સૌરાષ્ટ્રની રસધાર” માં રાષ્ટ્રીય કવિ શ્રી ઝવેરચંદ મેઘાણી એ વીર ઘેલશાની બહાદુરીને સુંદર રીતે આલેખી છે. ધંધુકા તાલુકા નાં સપૂત ડૉ. પોપટલાલ આણંદજીવાળા એ તાલુકાની દિન અને કચડાયેલી પ્રજા ની સેવા કરી, ગાંધીપુત્ર તરીકે સાદું જીવન જીવી રાષ્ટ્રની અમૂલ્ય સેવા કરી છે. ધંધુકાના શ્રી પ્રભુદાસ પટવારીનાં નામથી ભાગ્યેજ કોઈ અજાણ હશે. પૂજ્ય રવિશંકર મહારાજ પ્રેરિત ગુજરાત સેવા સમિતિનું સફળતાપૂર્વક સંચાલન કરી,નશાબંધી અને જનસેવાનું કર્યા કરનાર નીડર, ગાંધીવાદી અને પ્રભુદાસ કાકાને આજે આપણે સૌ યાદ કરીએ છીએ. તેમની સેવાની કદ રૂપે ભારત સરકારે તેમને તામિલનાડુના ગવર્નર તરીકે નિયુક્ત કર્યા હતા. જેમાં યશસ્વી કામગીરી આપી તાલુકાનું ગૌરવ વધાર્યું છે. રાષ્ટ્રીય શાયર કવિ શ્રી ઝવેરચંદ મેઘાણીના “જન્મભૂમી” પત્ર વડે આઝાદી આંદોલનનો પુષ્પ કરનાર, નવું પ્રેરણાબળ આપી તાલુકાની ધરતીને પવિત્રતા બક્ષી છે. જવામર્દ ક્રાંતિવીર યુવક સ્વ. શ્રી ભાઈજીભાઈ તલાટ એ યુવકો માટે પ્રેરણારૂપ વ્યક્તિ હતા. વિદેશી સરકાર સામે આઝાદીનું બહારવટું ખેડનાર,રાષ્ટ્ર માટે જીવન સમર્પિત કરનાર ભારત માતાના આ સપુતનું જન્મસ્થળ એટલે ધંધુકા.